Държавен вестник, бр. 53, 2013 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  53
(4) В неотложни случаи молбите могат да се 
отправят в устна форма, но незабавно трябва 
да бъдат потвърдени писмено, включително 
чрез използване на технически средства за 
предаване на текста. 
Член 3
Форма на молбата
(1) Писмените молби, въз основа на които 
се осъществява сътрудничеството по това 
Споразумение, трябва да притежават следните 
реквизити: 
1. наименование на компетентния орган, 
отправящ молбата, и наименование на ком­
петентния орган, към който тя е отправена; 
2. наименование и кратко съдържание на 
искането;
3. списък на въпросите, от които се инте­
ресува молещата Страна.
(2) Молбата трябва да бъде подписана и 
подпечатана от ръководителя на компетентния 
орган, който я е отправил.
(3) Към молбата се прилагат надлежно 
оформени документи, необходими за нейното 
изпълнение.
(4) Към документите, приложени към 
молбата, съставена на официалния език на 
молещата Договаряща страна, се прилага 
превод на английски език.
(5) При изпълнение на молбата доку­
ментите, съставени на официалния език на 
изпълняващата Страна, се превеждат от нея 
на английски език.
(6) При изпълнение на молбите се прилага 
законодателството на замолената Договаряща 
страна.
(7) Ако изпълнението на молбата не е от 
компетентност на компетентния орган на 
замолената Договаряща страна, той трябва 
незабавно да информира компетентния орган 
на молещата Договаряща страна и по негова 
молба да изпрати искането на съответния 
орган на замолената Договаряща страна.
(8) Всяка Договаряща страна може да 
откаже частично или изцяло изпълнението 
на молбата, в случай че представлява запла­
ха за суверенитета, сигурността или други 
национални интереси или противоречи на 
националното законодателство. 
(9) Ако изпълнението на молбата е отказано 
изцяло или частично, компетентният орган 
на молещата Договаряща страна следва да 
бъде информиран по дипломатически път за 
причините за отказа.
Член 4
Компетентни органи
(1) Компетентни органи на Договарящите 
страни за изпълнението на това Споразуме­
ние са:
1. за Република България:
– Министерството на вътрешните работи; 
2. за Азербайджанската република: 
– Министерството на вътрешните работи;
– Министерството на националната си­
гурност.
(2) С цел изпълнението на това Споразуме­
ние компетентните органи на Договарящите 
страни могат да установяват директни контак­
ти и да подписват допълнителни протоколи 
за сътрудничество по отделни области на 
своята дейност.
Член 5
Защита на личните данни
Взаимният обмен на лични данни между 
компетентните органи на Договарящите стра­
ни се извършва при спазване на определените 
от компетентния изпращащ орган условия и 
следните принципи: 
а) компетентните органи обработват лични 
данни само за определени, ясно формули­
рани и законни цели в рамките на своите 
задачи и ги обработват само за целите, за 
които са събрани, при спазване националното 
законодателство на Договарящите страни; 
обработването на данните следва да бъде 
законосъобразно и адекватно, да съответства 
на и да не надвишава целите, за които тези 
данни са събрани;
б) по молба на компетентния орган, пре­
доставящ данните, компетентният орган, 
получаващ данните, предоставя информация 
за тяхното използване; 
в) компетентният орган, който предоставя 
данните, гарантира тяхната достоверност и 
актуалност; 
г) ако се окаже, че са предоставени не­
верни данни или данни, които не е трябвало 
да бъдат предоставяни, или че правомерно 
предоставени данни съгласно законите на 
държавата на изпращащия компетентен 
орган трябва да се унищожат след тяхното 
използване, компетентният орган който ги 
е получил, ги коригира или унищожава и 
незабавно информира за това изпращащия 
компетентен орган;
предоставените данни, които са били използва­
ни, следва да бъдат унищожени от получилия 
ги компетентен орган;
д) ако компетентният орган, получаващ 
данните, има основание да смята, че предоста­
вените данни са неверни или трябва да бъдат 
унищожени, то той незабавно уведомява за това 
компетентния орган, предоставящ данните;
е) компетентният орган, получаващ данни­
те, е длъжен ефективно да защити получените 
данни от нерегламентиран достъп, промени 
и разпространение; 
ж) компетентните органи, предоставящи 
и получаващи данните, са задължени да во­
дят отчетност по отношение предаването и 
получаването на данните.